
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1801 

20 Αυγούστου 2015 


ΑΠΟΦΑΣΕΙ Σ 

Αριθμ. ΥΠΟΠΑΙΘ/ΓΔΥΑ/ΔΤΥ/ 
ΤΜΑΕ/229157/12877/1280/236 

Εφαρμογή Ηλεκτρονικού Συστήματος για την έκδοση, 
διάθεση και έλεγχο της διακίνησης των ονομαστι- 
κών/αριθμημένων εισιτηρίων σε αγώνες του επαγ¬ 
γελματικού αθλητισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΠΟΛΙΤΙΣΜΟΥ, ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του αρ. 27 (παρ. 2 ε, περ. ίν) του Ν. 1558/1985 (ΦΕΚ 
137/Α') «Κώδικας Νομοθεσίας για την Κυβέρνηση και τα 
Κυβερνητικά όργανα» που κυρώθηκε με το αρ. πρώτο 
του Π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98/Α'). 

β) Του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 21/Α'). 

γ) Της με αρ. 1509/Υ1 (ΦΕΚ 297/Β725-02-2015) απόφα¬ 
σης του Πρωθυπουργού και του Υπουργού Πολιτισμού 
Παιδείας και Θρησκευμάτων, περί ανάθεσης αρμοδιο¬ 
τήτων στον Υφυπουργό Πολιτισμού, Παιδείας και θρη¬ 
σκευμάτων Χαράλαμπο - Σταύρο Κοντονή του Νικολάου. 

δ) Του αρ. 2 παρ. 7 του Ν. 4326/2015 «Επείγοντα μέ¬ 
τρα για την αντιμετώπιση της βίας στον αθλητισμό και 
άλλες διατάξεις» (ΦΕΚ 49/Α'). 

ε) Των παρ. 5 και 6 του αρ.2 του Ν. 4326/2015 «Επείγο¬ 
ντα μέτρα για την αντιμετώπιση της βίας στον αθλητι¬ 
σμό και άλλες διατάξεις» (ΦΕΚ 49/Α'). 

στ) Των παραγράφων 1 και 2 του άρθρου 41 Γ του 
Ν. 2725/1999 (ΦΕΚ 121/Α71999), όπως ισχύουν. 

ζ) Της παραγράφου 6 του αυτού ως άνω άρθρου 41 Γ, 
όπως αυτή αντικαταστάθηκε με την παράγραφο 7 του 
άρθρου 2 του Ν. 4326/2015 (ΦΕΚ 49/Α72015). 


η) Της παρ. 3 του αρ. 1 του Ν. 3372/2005 (ΦΕΚ 187/Α'). 

2. Της υπ’ αριθμ. 4377/23.11.2005 απόφασης της Αρχής 
Προστασίας Δεδομένων Προσωπικού Χαρακτήρα, του 
Ν. 2472/1997 (ΦΕΚ 50/Α71997). 

3. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, καθώς οι σχετικές δαπάνες βαρύνουν τους 
χρήστες (Α.Α.Ε. και Τ.Α.Α.) των αθλητικών εγκαταστά¬ 
σεων αποφασίζουμε: 

Αρθρο 1 

Ονομαστικά/Αριθμημένα Εισιτήρια - 
Έκταση εφαρμογής 

1. Από τη δημοσίευση της παρούσης, για τους αγώνες 
των εθνικών πρωταθλημάτων, καθώς και του Κυπέλλου 
Ελλάδος, περιλαμβανομένων των διεθνών και φιλικών 
αγώνων, στους οποίους μετέχουν Α.Α.Ε ή Τ.Α.Α., τα εισι¬ 
τήρια εκδίδονται πάντοτε αριθμημένα και ονομαστικά, 
με τον αριθμό του εισιτηρίου να αντιστοιχεί σε μία θέση 
καθήμενου θεατή. Η διάταξη αυτή δεν εφαρμόζεται: (α) 
στην περίπτωση προμήθειας εισιτηρίων από αλλοδα¬ 
πές ομάδες για λογαριασμό των φιλάθλων τους κατά 
την τέλεση διεθνών αγώνων στην Ελλάδα. Σε αυτή την 
περίπτωση τα εισιτήρια των αλλοδαπών φιλάθλων εκδί- 
δονται ύστερα από έγγραφο αίτημα της φιλοξενούμενης 
ομάδας της αλλοδαπής, το οποίο και αποτυπώνεται στο 
σώμα του εισιτηρίου και περιλαμβάνει υποχρεωτικά 
τον αριθμό διαβατηρίου εκάστου φιλάθλου, καθώς και 
αντίγραφο της σελίδας με τα στοιχεία και τη φωτο¬ 
γραφία του φιλάθλου (β) επί ονομαστικών προσκλήσεων 
αναγραφομένου του Αριθμού Δελτίου Ταυτότητας ή του 
Α.Μ.Κ.Α του κατόχου της πρόσκλησης, η οποία εκδίδε- 
ται άνευ οικονομικού ή άλλου ανταλλάγματος και μόνο 
για συγκεκριμένα τμήματα κερκίδων των αθλητικών 
εγκαταστάσεων, (γ) επί αγώνων πρωταθλημάτων νέων. 

2. Με απόφαση του αρμόδιου για τον αθλητισμό 
Υφυπουργού Πολιτισμού, Παιδείας και Θρησκευμάτων, 
λαμβανόμενη ύστερα από εισήγηση της Δ.Ε.Α.Β., κα¬ 
θορίζονται, πέρα από τους αγώνες της προηγούμενης 
παραγράφου και άλλοι (μεμονωμένοι) αγώνες, για τους 

οποίους πρέπει να εκδοθούν αριθμημένα και ονομαστικά 
εισιτήρια, εφαρμοζόμενων, κατά τα λοιπά, των διατάξε¬ 
ων της παρούσας απόφασης. Με ίδια απόφαση μπορεί 
να χορηγείται παράταση εφαρμογής ή να προβλέπεται 
εξαίρεση εφαρμογής της παρούσης για διοργανώσεις 
ή μεμονωμένους αγώνες. 

Αρθρο 2 

Φορείς έκδοσης και διάθεσης των εισιτηρίων 

1. Τα εισιτήρια του προηγούμενου άρθρου εκδίδονται 
με ευθύνη και φροντίδα των Α.Α.Ε. και των Τ.Α.Α. και 
σύμφωνα με τους κανονισμούς ή προκηρύξεις των οι¬ 
κείων ομοσπονδιών ή διοργανωτριών αρχών. Κατ’ εξαί¬ 
ρεση, επί τελικών αγώνων κυπέλλου ή ειδικών αγώνων 
(λ.χ. αγώνων κατάταξης που διεξάγονται σε ουδέτερο 
γήπεδο), η ευθύνη και φροντίδα για την έκδοση των 
εισιτηρίων του προηγούμενου άρθρου μπορεί να ανήκει 
στην οικεία ομοσπονδία ή διοργανώτρια αρχή. 

2. Οι ομοσπονδίες, διοργανώτριες αρχές καθώς και οι 
οικείες Α.Α.Ε. ή Τ.Α.Α. ορίζουν, πριν την έναρξη της οικεί¬ 
ας διοργάνωσης, εκπρόσωπό τους, ως υπεύθυνο έναντι 
των αρχών (Αστυνομική Αρχή, ΔΕΑΒ κ.λπ.) και λοιπών 
αθλητικών οργανώσεων, για κάθε θέμα, που αφορά την 
έκδοση, διακίνηση και διάθεση των εισιτηρίων. 

Αρθρο 3 

Κεντρικό και Επιμέρους Συστήματα 
Ηλεκτρονικού Εισιτηρίου 

1. Προς το σκοπό α) της αντιμετώπισης πράξεων βίας 
και αξιόποινων εν γένει πράξεων με αφορμή αθλητικές 
συναντήσεις, β) της διαφύλαξης της δημόσιας τάξης, 
γ) της προστασίας και ασφάλειας των αθλουμένων και 
των θεατών στους αγωνιστικούς χώρους και δ) της ευ- 
χερέστερης προμήθειας των εισιτηρίων και πρόσβασης 
στις αθλητικές εγκαταστάσεις, για την έκδοση, διάθεση 
και γενικά τον έλεγχο της διακίνησης των εισιτηρίων 
του άρθρου 1 της παρούσας απόφασης περιλαμβανο- 
μένου και του ελέγχου κατά τη είσοδο στην αθλητική 
εγκατάσταση, από 01-09-2015 τίθεται σε ισχύ κεντρικό 
σύστημα ηλεκτρονικού εισιτηρίου, στο οποίο συνδέο¬ 
νται υποχρεωτικά τα επιμέρους συστήματα ηλεκτρο¬ 
νικού εισιτηρίου των Α.Α.Ε. και Τ.Α.Α. 

2. Στο Κεντρικό Σύστημα Ηλεκτρονικού Εισιτηρίου 
τηρείται η Κεντρική Βάση Δεδομένων του άρθρου 5 
της παρούσης περιλαμβανομένης της λίστας φυσικών 
προσώπων, στα οποία έχει απαγορευθεί η είσοδος 
σε αθλητικές εγκαταστάσεις καθώς και η εφαρμογή 
διαχείρισης της Κάρτας Φιλάθλου του άρθρου 4 της 
παρούσης. 

3. Στα Επιμέρους Συστήματα Ηλεκτρονικού Εισιτηρίου 
των Α.Α.Ε. και Τ.Α.Α. καταχωρούνται τα στοιχεία των φι¬ 
λάθλων που αγοράζουν εισιτήρια αγώνων. Τα επιμέρους 
Συστήματα Ηλεκτρονικού Εισιτηρίου των Α.Α.Ε. και Τ.Α.Α. 
είναι υποχρεωτικά διασυνδεδεμένα με το Κεντρικό Σύ¬ 
στημα Ηλεκτρονικού Εισιτηρίου. 

4. Η ανταλλαγή δεδομένων μεταξύ των επιμέρους Συ¬ 
στημάτων Ηλεκτρονικού εισιτηρίου των Α.Α.Ε και Τ.Α.Α. 
και του κεντρικού Συστήματος Ηλεκτρονικού Εισιτηρίου, 
γίνεται ανά μία ώρα. Τα δεδομένα της λίστας φυσικών 
προσώπων, στα οποία έχει απαγορευθεί η είσοδος σε 
αθλητικές εγκαταστάσεις μεταφέρονται δύο φορές 


την εβδομάδα. Σε περιπτώσεις προσωρινής έλλειψης 
οηΐίηο διασύνδεσης, τα δεδομένα μεταξύ των επιμέρους 
Συστημάτων και του Κεντρικού ανταλλάσσονται στην 
αμέσως επόμενη περίοδο. 

Αρθρο 4 
Κάρτα Φιλάθλου 

1. Από την έναρξη της αγωνιστικής περιόδου 2015-16 
είναι υποχρεωτική για κάθε φίλαθλο η προμήθεια κάρ¬ 
τας φιλάθλου. Κάθε φίλαθλος προκειμένου να αγοράσει 
εισιτήριο αγώνων που εμπίπτουν στο πεδίο εφαρμογής 
της παρούσης καθώς και προκειμένου να εισέλθει σε 
οικεία αθλητική εγκατάσταση θα οφείλει: (α) να την 
επιδεικνύει υποχρεωτικά κατά την αγορά εντύπου ονο¬ 
μαστικού εισιτηρίου, (β) να εισάγει τον ειδικό αριθμό 
της στην περίπτωση ηλεκτρονικής αγοράς εισιτηρίου 
εξ αποστάσεως (λ.χ. μέσω διαδικτύου) και (γ) να φέρει 
αυτή και να την επιδεικνύει όταν του ζητείται κατά την 
είσοδό του στην αθλητική εγκατάσταση. 

2. Το αργότερο μέχρι την 30/09/2015, οι ομοσπονδί¬ 
ες, διοργανώτριες αρχές και οι οικείες Α.Α.Ε. και Τ.Α.Α. 
οφείλουν να έχουν θέσει σε ισχύ την εφαρμογή της 
Κάρτας Φιλάθλου τόσο στο Κεντρικό Σύστημα όσο και 
στα επιμέρους Συστήματα Ηλεκτρονικού Εισιτηρίου 
προκειμένου αυτή να λειτουργήσει υποχρεωτικά μέχρι 
την 01-01-2016. Κατά το εν λόγω διάστημα μέχρι την 
01-01-2016, κάθε φίλαθλος θα δικαιούται αλλά δε θα 
υποχρεούται να ζητεί την έκδοση Κάρτας Φιλάθλου. 
Κατά το ίδιο διάστημα, Α.Α.Ε. ή Τ.Α.Α. μπορούν, ωστόσο, 
να απαιτήσουν ως προϋπόθεση πώλησης εισιτηρίων 
των εντός έδρας αγώνων τους την έκδοση και χρήση 
Κάρτας Φιλάθλου. 

3. Μέχρι την 01-01-2016, όσοι δεν επιθυμούν να ασκή¬ 
σουν το δικαίωμα έκδοσης υπέρ αυτών Κάρτας Φιλά¬ 
θλου, μπορούν να αγοράζουν ονομαστικό και αριθμη- 
μένο εισιτήριο και να εισέρχονται στους αγωνιστικούς 
χώρους με τη επίδειξη του δελτίου της αστυνομικής 
τους ταυτότητας ή του διαβατηρίου ή της άδειας δια¬ 
μονής, και την υποχρεωτική αναγραφή του Α.Μ.Κ.Α. στο 
σώμα του εισιτηρίου. Η επίδειξη των ανωτέρω εγγρά¬ 
φων είναι υποχρεωτική, τόσο κατά την αγορά του εισι¬ 
τηρίου, όσο και κατά την είσοδο στην αθλητική εγκατά¬ 
σταση (οπότε μπορεί να ζητείται η εν λόγω επίδειξη στο 
πλαίσιο δειγματοληπτικών ελέγχων). Στην περίπτωση 
αυτή καθίσταται υποχρεωτική η αγορά εισιτηρίου με 
χρήση ονομαστικοποιημένης κάρτας πληρωμής (χρε¬ 
ωστική, πιστωτική ή προπληρωμένη) ή οποιουδήποτε 
άλλου ηλεκτρονικού μέσου πληρωμών (π.χ. ενδεικτικά 
ηλεκτρονικό πορτοφόλι/ ηλεκτρονικό χρήμα) που υπό- 
κειται στις υποχρεώσεις ταυτοποίησης του κατόχου των 
εν λόγω μέσων πληρωμών σύμφωνα με τις διατάξεις της 
κείμενης νομοθεσίας για την «Πρόληψη και καταστολή 
της νομιμοποίησης εσόδων από εγκληματικές δραστη¬ 
ριότητες και της χρηματοδότησης της τρομοκρατίας» 
και τα οποία έχουν εκδοθεί από οποιονδήποτε από 
τους Παρόχους Υπηρεσιών Πληρωμών της ακόλουθης 
παραγράφου. Το ονομαστικοποιημένο μέσο πληρωμής, 
επέχει σε αυτές τις περιπτώσεις το ρόλο της Κάρτας 
Φιλάθλου. 

Οι διατάξεις της προηγούμενης παραγράφου κατα¬ 
λαμβάνουν τους παρόχους υπηρεσιών πληρωμών που 
λειτουργούν στην Ελλάδα με οποιαδήποτε μορφή, πε¬ 
ριλαμβανόμενων των υποκαταστημάτων αλλοδαπών 
πιστωτικών ιδρυμάτων που εμπίπτουν στο πεδίο εφαρ¬ 
μογής του Ν. 4261/2014 (Α'/107), τα ιδρύματα πληρωμών 
του Ν. 3862/2010 (Α7113), και τα ιδρύματα ηλεκτρονικού 
χρήματος του Ν. 4021/2011 (Α'/218) που είτε έχουν αδει- 
οδοτηθεί και εδρεύουν στην Ελλάδα είτε αποτελούν 
αλλοδαπά Ιδρύματα κράτους - μέλους του ΕΟΧ και 
παρέχουν υπηρεσίες στην Ελλάδα υπό καθεστώς εγκα¬ 
τάστασης, μέσω υποκαταστήματος ή αντιπροσώπου και 
υπόκεινται στις ίδιες υποχρεώσεις της κείμενης νομο¬ 
θεσίας και καθεστώς εποπτείας από την Τράπεζα της 
Ελλάδος αναφορικά με την «Πρόληψη και καταστολή 
της νομιμοποίησης εσόδων από εγκληματικές δραστη¬ 
ριότητες και της χρηματοδότησης της τρομοκρατίας 
και άλλες διατάξεις» ειδικότερα δε του Ν. 3691/2008, της 
υπ’ αριθμ. 281/2009 Πράξης της Επιτροπής Τραπεζικών 
και Πιστωτικών Θεμάτων της Τράπεζας της Ελλάδος 
και των σχετικών διατάξεων της υπ’ αριθμ. 2651/2012 
Πράξης Διοικητή της Τράπεζας της Ελλάδος για στοι¬ 
χεία και Πληροφορίες που οφείλουν να υποβάλλουν 
σε περιοδική βάση στην Τράπεζα της Ελλάδος τα επο¬ 
πτευόμενα Ιδρύματα για σκοπούς άσκησης εποπτείας, 
όπως ισχύουν εκάστοτε. 

Από την 01-01-2016 δε θα είναι δυνατή, σε καμία πε¬ 
ρίπτωση, η έκδοση εισιτηρίων χωρίς τη χρήση Κάρτας 
Φιλάθλου. Από την δημοσίευση της παρούσης και μέχρι 
την 01-01-2016, οι διοργανώτριες αρχές και οι Α.Α.Ε. 
υποχρεωτικά και τα Τ.Α.Α. προαιρετικά θα ενημερώ¬ 
νουν τους φιλάθλους με κάθε πρόσφορο μέσο περί της 
υποχρεωτικής προμήθειας Κάρτας Φιλάθλου από τα 
ως άνω χρονικά σημεία. Για την έκδοση Κάρτας Φιλά¬ 
θλου κατατίθεται έγγραφη αίτηση του ενδιαφερομένου 
φιλάθλου σε οποιαδήποτε Α.Α.Ε. ή Τ.Α.Α. ή σε εξουσι¬ 
οδοτημένα από αυτές πρόσωπα, η οποία συνοδεύεται 
με την κατάθεση: α) φωτογραφίας τύπου διαβατηρίου, 
β) φωτοαντιγράφου της αστυνομικής ταυτότητας ή δι¬ 
αβατηρίου ή άδειας διαμονής γ) του Αριθμού Μητρώου 
Κοινωνικής Ασφάλισης (Α.Μ.Κ.Α.). Οι υπάλληλοι των ως 
άνω φορέων, οι οποίοι καταχωρούν τα στοιχεία της 
αίτησης στην Κεντρική Βάση Δεδομένων πρέπει να είναι 
ειδικώς εξουσιοδοτημένοι από τους φορείς αυτούς. Η 
Κάρτα Φιλάθλου, φέρει κωδικό αριθμό αναγνώρισης του 
κατόχου της, σύμφωνα με τα Διεθνή Πρότυπα Σήμανσης 
και εκδίδεται με την κατάθεση της αίτησης, την οποία 
και παραλαμβάνει, αμέσως, ο αϊτών φίλαθλος, αφού 
καταβάλει ποσό έως δύο (2,00) ευρώ ως δαπάνη για 
την έκδοσή της. 

4. Στην αίτηση για την έκδοση Κάρτας Φιλάθλου, 
αναγράφονται, υποχρεωτικώς, με ποινή απαραδέκτου, 
τα ακόλουθα στοιχεία, η ακρίβεια των οποίων επιβε¬ 
βαιώνεται από τον υπάλληλο που την παραλαμβάνει, 
με ειδική σημείωση επί της αιτήσεως και ύστερα από 
έλεγχο των αναγραφομένων στο δελτίο της αστυνο¬ 
μικής ταυτότητας ή στο διαβατήριο ή στην άδεια πα¬ 
ραμονής, στοιχείων της αίτησης: (α) ονοματεπώνυμο, 
(β) όνομα πατρός και μητρός, (γ) ημερομηνία γέννη¬ 
σης, (δ) διεύθυνση κατοικίας, (ε) αριθμός τηλεφώνου 


(σταθερού και κινητού εάν υπάρχει), (στ) ο αριθμός 
της αστυνομικής ταυτότητας ή του διαβατηρίου ή 
της άδειας παραμονής, η ημερομηνία έκδοσης και 
η εκδούσα αρχή, ζ) ο Αριθμός Μητρώου Κοινωνικής 
Ασφάλισης (Α.Μ.Κ.Α.). 

5. Ειδικά, προκειμένου περί ανηλίκων τέκνων, ηλικίας 
κάτω των 14 ετών, εκδίδεται κάρτα που αναγράφει όλα 
τα στοιχεία εκτός του στοιχείου στ που αναφέρεται 
ανωτέρω. Η σχετική αίτηση υπογράφεται και κατατίθε¬ 
ται από το γονέα που έχει την επιμέλεια του ανήλικου 
τέκνου και είναι κάτοχος κάρτας φιλάθλου. 

6. Σε περίπτωση αλλαγής κάποιου από τα ανωτέρω 
στοιχεία, ο κάτοχος της κάρτας οφείλει, με ποινή ανά¬ 
κλησής της, να ενημερώσει σχετικά τον φορέα έκδοσής 
της. 

7. Η Κάρτα Φιλάθλου έχει διετή ισχύ, δυνάμενη να 
ανανεώνεται. Εντός δέκα (10) ημερολογιακών ημερών 
από τη λήξη της ισχύος της Κάρτας Φιλάθλου τα δεδο¬ 
μένα, που προκύπτουν από την εφαρμογή του παρόντος 
άρθρου, διαγράφονται αμελλητί με φροντίδα και ευθύνη 
της διοργανώτριας αρχής. 

8. Η Κάρτα Φιλάθλου είναι έντυπη και φέρει υποχρε¬ 
ωτικά την ένδειξη «Εθνική Κάρτα Φιλάθλου», φέρει την 
Ελληνική σημαία, τον ειδικό αριθμό σήμανσης, το ονομα¬ 
τεπώνυμο του κατόχου της και τον αριθμό Α.Μ.Κ.Α. Κάθε 
διοργανώτρια αρχή μπορεί να θέτει επί της πρόσθιας ή 
οπίσθιας όψης αυτής τα λογότυπο των χορηγών της. Σ’ 
αυτή την περίπτωση αναλαμβάνει και το κόστος έκδο¬ 
σης της κάρτας. Δεν επιτρέπεται, σε καμία περίπτωση, 
η ένθεση στην Κάρτα Φιλάθλου στοιχείων ή ενδείξεων 
από τα οποία να προκύπτει η ομάδα προτίμησης του 
κατόχου της ή η ταυτότητα της Α.Α.Ε. ή Τ.Α.Α. που 
εξέδωσε αυτή. 

Άρθρο 5 

Κεντρική Βάση Δεδομένων 

1. Η Κεντρική Βάση Δεδομένων τηρείται στο Κε¬ 
ντρικό Σύστημα Ηλεκτρονικού Εισιτηρίου και περι¬ 
λαμβάνει τα κατά το προηγούμενο άρθρο στοιχεία 
των φιλάθλων και τους κωδικούς των Καρτών, που 
είναι κάτοχοι. 

2. Στην Κεντρική Βάση Δεδομένων καταχωρούνται, 
αμελλητί, οι επιβαλλόμενες, αρμοδίως, κυρώσεις 
σε βάρος φυσικών προσώπων για πράξεις βίας, οι 
οποίες απαγορεύουν την είσοδο στους αγωνιστικούς 
χώρους. Γ ια το σκοπό αυτό τα σχετικά στοιχεία θα 
παρέχονται από το Ολοκληρωμένο Πληροφοριακό 
Σύστημα του Εθνικού Ποινικού Μητρώου και από τα 
οικεία πειθαρχικά όργανα των ομοσπονδιών ή διορ- 
γανωτριών αρχών. 

3. Η τήρηση των δεδομένων, που προκύπτουν από την 
εφαρμογή της παρούσας παραγράφου διαρκεί για όσο 
χρόνο εκτίεται η ως άνω ποινή, με την παρέλευση του 
οποίου διαγράφονται, αμελλητί, με ευθύνη και φροντίδα 
της διοργανώτριας αρχής. 

4. Στην Κεντρική Βάση Δεδομένων έχει άμεση πρό¬ 
σβαση η αστυνομική αρχή δια της χορήγησης στην 
αρμόδια υπηρεσία του Υπουργείου Προστασίας του 
Πολίτη ειδικών κωδικών πρόσβασης και το υπουργείο 
Δικαιοσύνης με τον ίδιο ακριβώς τρόπο. 

Άρθρο 6 

Διαχείριση και Λειτουργία του Κεντρικού 
Ηλεκτρονικού Συστήματος Εισιτηρίων 

1. Η εγκατάσταση, χρήση, λειτουργία και εν γένει 
διαχείριση του Κεντρικού Ηλεκτρονικού Συστήματος Ει¬ 
σιτηρίων της παρούσας απόφασης ανήκει αποκλειστικά 
στις οικείες διοργανώτριες αρχές των αγώνων. Η πρό¬ 
σβαση στο εν λόγω σύστημα από το Υπουργείο Προ¬ 
στασία του Πολίτη θα πρέπει να γίνεται χωρίς κόστος 
και δη μέσω διαδικτύου (ίπίοπιοί), χωρίς να απαιτείται 
η χρήση ειδικού εξοπλισμού (άαιάνναι·©). Κατά τις δύο 
(2) πρώτες αγωνιστικές περιόδους από τη δημοσίευση 
της παρούσης, ήτοι τις αγωνιστικές περιόδους 2015-16 
και 2016-17 η ως άνω ευθύνη θα ανήκει στις διοργα- 
νώτριες αρχές της δυροι· ίοαρυβ και του Ε.Σ.Α.Κ.Ε. οι 
οποίες θα παρέχουν, άνευ ανταλλάγματος τη διάθεση 
του συστήματος στις Α.Α.Ε. - Τ.Α.Α μέλη αυτών, στις 
Α.Α.Ε. και Τ.Α.Α. που συμμετέχουν στους αγώνες του 
άρθρου 1 της παρούσης καθώς και στις ομοσπονδίες 
για τις περιπτώσεις που αυτές διοργανώνουν αγώνες 
(λ.χ. κυπέλλου) της παραγράφου 1 της παρούσης. Από 
την αγωνιστική περίοδο 2017-18 και πάντως το αργό¬ 
τερο μέχρι την 30/4/2017 με απόφαση του αρμόδιου 
για τον Αθλητισμό Υπουργού Πολιτισμού Παιδείας και 
Θρησκευμάτων, θα συσταθεί επιτροπή αποτελούμενη 
από εκπροσώπους όλων των διοργανωτριών αρχών και 
ομοσπονδιών που οργανώνουν αγώνες που εμπίπτουν 
στο πεδίο εφαρμογής του άρθρου 1 της παρούσης και 
η οποία θα έχει τη σχετική ευθύνη και θα αποφασίζει 
για κάθε σχετικό θέμα. Η δυρβΓ Εοαρυβ και ο Ε.Σ.Α.Κ.Ε. 
έχουν τις υποχρεώσεις του υπεύθυνου επεξεργασίας, 
δια των Διοικητικών Συμβουλίων τους, σύμφωνα με 
το Ν. 2472/1997 και ως υπεύθυνοι επεξεργασίας έχουν 
την υποχρέωση να λαμβάνουν τα απαραίτητα μέτρα 
ασφαλείας των αρχείων, απαγορευμένης, απολύτως, 
της χρήσης του συστήματος και των δεδομένων, που 
παράγει για οποιοδήποτε άλλο λόγο, πέρα από αυτούς 
που ορίζει η παρούσα απόφαση. 

Αρθρο 7 

Επιμέρους Συστήματα Ηλεκτρονικού Εισιτηρίου 
και Θέματα Ονομαστικών Εισιτηρίων 

1. Κάθε Α.Α.Ε. ή Τ.Α.Α. που εμπίπτει στο πεδίο εφαρμο¬ 
γής του άρθρου 1 της παρούσης οφείλει να εγκαθιδρύει 
και λειτουργεί Επιμέρους Σύστημα Ηλεκτρονικού Εισι¬ 
τηρίου, κύριες λειτουργίες του οποίου, μεταξύ άλλων, 
είναι: (α) κεντρική διαχείριση διάθεσης εισιτηρίων σε 
τερματικές συσκευές ή μέσω διαδικτύου, (β) διαχείρι¬ 
ση αριθμημένων θέσεων με οπτική αναπαράσταση της 
κάτοψης των χώρων θεάματος, (γ) ηλεκτρονική διάθεση 
ονομαστικών εισιτηρίων μέσω διαδικτύου και με αντί¬ 
στοιχα μέσα πληρωμής (λ.χ. πιστωτικές, χρεωστικές, 
προπληρωμένες κάρτες κ.λπ.), (δ) ευελιξία στον ορισμό 
τιμών εισιτηρίων, για την υλοποίηση τιμολογιακής πολι¬ 
τικής και εμπορικής προώθησης του αθλητικού θεάμα¬ 
τος, (ε) διαχείριση μελών, (στ) στατιστική πληροφόρηση 
στοιχείων πωλήσεων. 

2. Εφόσον η έκδοση και αγορά εισιτηρίου γίνεται 
μέσω κάρτας φιλάθλου, τούτο προϋποθέτει την εισα¬ 
γωγή στο σύστημα της Κάρτας Φιλάθλου, αναγκαίας, 


τόσο για τη συνεργασία του Επιμέρους Συστήματος 
Ηλεκτρονικού Εισιτηρίου με την Κεντρική Βάση Δεδο¬ 
μένων, όσο και για τους ειδικότερους ελέγχους περί 
ισχύος της Κάρτας και διασφάλισης της χρήσης αυτής 
σε έναν αγώνα, μόνο, μια φορά. 

3. Το εκδιδόμενο ονομαστικό εισιτήριο φέρει, απαραι- 
τήτως, ονοματεπώνυμο του φιλάθλου υπέρ του οποίου 
εκδίδεται και τον αριθμό Α.Μ.Κ.Α. Επίσης, υποχρεωτικά, 
αναγράφονται στην οπίσθια όψη του: (α) ότι απαγο¬ 
ρεύεται η απευθείας διάθεση του εισιτηρίου αυτού σε 
οποιονδήποτε τρίτο, ακόμη και αν αυτός είναι νόμιμος 
κάτοχος ισχύουσα Κάρτας Φιλάθλου, (β) ότι απαγορεύ¬ 
εται η εισαγωγή στην αθλητική εγκατάσταση αντικειμέ¬ 
νων, που μπορούν να χρησιμοποιηθούν σε πράξεις βίας, 
(πυροτεχνήματα, φωτοβολίδες, οινοπνευματώδη ποτά 
κ.λπ.), (γ) ότι κατά την είσοδο στην αθλητική εγκατά¬ 
σταση, είναι ενδεχόμενο να γίνει σωματικός έλεγχος, 
καθώς και έλεγχος ταυτοπροσωπίας. Γί αυτό και απα- 
ραιτήτως, το εισιτήριο πρέπει να συνοδεύεται από την 
Κάρτα Φιλάθλου και την αστυνομική ταυτότητα ή το 
διαβατήριο ή την άδεια παραμονής, (δ) ότι ο χώρος της 
αθλητικής εγκατάστασης εποπτεύεται από ηλεκτρονικά 
μέσα παρακολούθησης και καταγραφής (κάμερες) και 
(ε) ότι ο νόμιμος κάτοχος του ονομαστικού εισιτηρίου 
είναι υπεύθυνος αποζημίωσης για τυχόν φθορά της 
θέσης του. 

4. Η διαχείριση εισπράξεων από την πώληση των εισι¬ 
τηρίων και εκκαθάριση αυτών, γίνεται με τις ισχύουσες 
κάθε φορά με τα θέματα αυτά διατάξεις των οικείων 
κανονισμών της διοργανώτριας των αγώνων αρχής. 

5. Το Υπουργείο Οικονομικών εφοδιάζεται από τις 
Α.Α.Ε. και Τ.Α.Α. με ειδικό Κωδικό αριθμό, προκειμένου οι 
κατά τόπους αρμόδιες Δ.Ο.Υ. να έχουν άμεση πρόσβαση 
στο Επιμέρους Σύστημα Ηλεκτρονικού Εισιτηρίου κάθε 
Α.Α.Ε. ή Τ.Α.Α. για τον έλεγχο των φορολογικών στοιχεί¬ 
ων των διατεθειμένων εισιτηρίων. Οι Δ.Ο.Υ. θα πρέπει 
να δύνανται σε πραγματικό χρόνο και οποτεδήποτε 
να μπορούν να ελέγχουν τον αριθμό των πωλούμενων 
εισιτηρίων σε κάθε αγώνα του άρθρου 1 της παρούσης. 
Η εν λόγω πρόσβαση θα πρέπει να γίνεται χωρίς κόστος 
για τις Δ.Ο.Υ. και δη μέσω διαδικτύου (ίπίβητοί), χωρίς 
να απαιτείται η χρήση ειδικού εξοπλισμού (ΙιαΓάνναΓθ). 

6. Με απόφαση του Γενικού Γραμματέα Δημοσίων 
Εσόδων μπορεί να εξαιρεθεί η έκδοση ηλεκτρονικού 
ονομαστικού εισιτηρίου από την υποχρέωση χρήσης 
Ειδικών Ασφαλών Φορολογικών Διατάξεων Σήμανσης 
Στοιχείων (ΕΑΦΔΣΣ),, όπως αυτή προβλέπεται στην 
υπ’ αριθμ. 1073215/353/0015 υπουργική απόφαση (ΦΕΚ 
Β"/1610/05-08-2009) και στην υπαγωγή στο Ν. 4308/2014 
(ΦΕΚ 251/Α') «Ελληνικά Λογιστικά Πρότυπα, συναφείς 
ρυθμίσεις και άλλες διατάξεις». 

Αρθρο 8 

Υποχρεώσεις των νομίμων κατόχων 
ονομαστικών εισιτηρίων 

Οι νόμιμοι κάτοχοι ονομαστικών/αριθμημένων εισιτη¬ 
ρίων έχουν τις ακόλουθες υποχρεώσεις: 

α) Κατά την είσοδό τους στην αθλητική εγκατάσταση 
να φέρουν μαζί τους εκτός από το εισιτήριο και την 
Κάρτα Φιλάθλου (όταν έχει εκδοθεί), την αστυνομική 

τους ταυτότητα ή το διαβατήριο ή την άδεια διαμο¬ 
νής. Σε κάθε περίπτωση αναγνωρίζεται ηλεκτρονικά, 
με ειδική συσκευή, ο γραμμωτός κώδικας, που φέρει 
το εισιτήριο. 

β) Δεν επιτρέπεται να μεταβιβάσουν το ήδη αγορα- 
σθέν εισιτήριο απευθείας σε τρίτο, ακόμη κι αν αυτός 
είναι νόμιμος κάτοχος Κάρτας Φιλάθλου. Η μεταβίβαση 
αυτή είναι δυνατή, μόνο, μέσω του ισχύοντος ηλεκτρο¬ 
νικού συστήματος και υπό την προϋπόθεση ότι η οικεία 
Α.Α.Ε. ή Τ.Α.Α. το επιτρέπει. 

γ) Στην περίπτωση κλοπής ή απώλειας του εισιτηρίου 
οφείλουν πριν την έναρξη του συγκεκριμένου αγώνα να 
δηλώσουν την κλοπή ή απώλεια σε οποιοδήποτε εκδο- 
τήριο εισιτηρίων, προκειμένου να ακυρωθεί το εισιτήριο 
αυτό. Η διάταξη αυτή εφαρμόζεται, αναλόγως, και στην 
περίπτωση κλοπής ή απώλειας της Κάρτας Φιλάθλου. 

δ) να περνούν από έλεγχο μεταλλικής κατασκευής 
ελέγχου μεμονωμένης εισόδου φιλάθλων (τουρνικέ) που 
κάθε Α.Α.Ε. ή Τ.Α.Α. που εμπίπτει στο πεδίο εφαρμογής 
της παρούσης, οφείλει να έχει εγκαταστήσει σε κάθε 
σημείο εισόδου (θύρα) της αθλητικής εγκατάστασης το 
αργότερο μέχρι την 31-10-2015. 

Άρθρο 9 

Αποκατάσταση ζημιών 

Επιφυλασσομένων των διατάξεων της παραγράφου 
1 του άρθρου 57 του Ν. 2725/1999, όπως αυτός ισχύει 
σήμερα, υπόχρεοι προς αποζημίωση για τις προκαλού- 
μενες από τους κατόχους ονομαστικού/αριθμημένου 
εισιτηρίου υλικές φθορές των καθισμάτων τους, πριν, 
κατά τη διάρκεια και μετά τη λήξη των αθλητικών συ¬ 
ναντήσεων, είναι: 

α) οι νόμιμοι κάτοχοι του ονομαστικού εισιτηρίου, 
ανεξαρτήτως εάν τη θέση κατέχει άλλος μη νόμιμος 
κάτοχος του ως άνω εισιτηρίου, εκτός και αν έχει εκ¬ 
πληρώσει τις επιβαλλόμενες από τις περιπτώσεις β' και 
γ' του προηγούμενου άρθρου υποχρεώσεις του. 

β) οι διαγωνιζόμενες Α.Α.Ε ή Τ.Α.Α. των οποίων είναι 
οπαδοί. 

Οι ανωτέρω ευθύνονται εις ολόκληρον οι δε Α.Α.Ε. και 
Τ.Α.Α. διατηρούν το δικαίωμα της αναγωγής εις βάρος 
των υπαιτίων οπαδών τους. 

Αρθρο 10 

Εγκατάσταση του Κεντρικού και των Επιμέρους 
Συστημάτων Ηλεκτρονικού Εισιτηρίου 

Οι δαπάνες για την εγκατάσταση και συντήρηση του 
Κεντρικού Συστήματος Ηλεκτρονικού Εισιτηρίου βαρύ¬ 
νουν τη δυρθΓ ίοερυο μέχρι και τη λήξη της αγωνιστικής 
περιόδου 2016-17. Μετά από αυτό το χρονικό σημείο οι 
δαπάνες για τη συντήρηση θα βαρύνουν όλους του χρή¬ 


στες του συστήματος (Επαγγελματικούς Συνδέσμους 
και Ομοσπονδίες) από κοινού και αδιαίρετα. Η ευθύνη 
και οι δαπάνες για την εγκατάσταση, συντήρηση και 
λειτουργία των Επιμέρους Συστημάτων Ηλεκτρονικού 
Εισιτηρίου βαρύνουν τις οικείες Α.Α.Ε. και ΤΑΑ. 

Αρθρο 11 

Προσαρμογές υφισταμένων συστημάτων 

Α.Α.Ε. ή Τ.Α.Α., που έχουν ήδη δημιουργήσει Επιμέ¬ 
ρους Συστήματα Ηλεκτρονικού Εισιτηρίου οφείλουν 
να διασυνδεθούν στο Κεντρικό Σύστημα Ηλεκτρονικού 
Εισιτηρίου της παρούσας απόφασης, προσαρμόζοντας 
προς αυτό τα υπάρχοντα συστήματά τους. 

Αρθρο 12 

Καταργούμενες διατάξεις 

Από τη δημοσίευση της παρούσης αντικαθίσταται 
κάθε διάταξη της υπουργικής απόφασης 62038/2005 
(ΦΕΚ Β71983/30-12-2005), και της κοινής υπουργικής 
απόφασης 1073215/353/0015 (ΦΕΚ Β'/1610/5-8-2009) που 
καλύπτεται από την παρούσα και κάθε άλλη αντίθετη 
διάταξη. 

Αρθρο 13 

Μεταβατικές διατάξεις 

1. Η τήρηση της προβλεπόμενης στην παρ. 6 του αρ. 2 
του Ν. 4326/2015 προϋπόθεση λειτουργίας συστήματος 
ηλεκτρονικού ονομαστικού εισιτηρίου για την έκδοση 
άδειας τέλεσης αγώνα της παρ. 9 του άρθρου 56Α του 
Ν. 2725/1999 παρατείνεται μέχρι την 31-08-2015, οπότε 
και ξεκινά η ισχύ της. Από την ημερομηνία αυτή και 
έπειτα απαγορεύεται οποιαδήποτε παράταση για την 
εφαρμογή της διάταξης. 

2. Η εφαρμογή της παρ. 5 του αρ. 2 του Ν. 4326/2015 
παρατείνεται μέχρι την 31-08-2015. 

3. Εξαιρείται η ΡοοΙόαΙΙ Εοαρυσ από την εφαρμογή 
της λειτουργίας ηλεκτρονικού ονομαστικού συστήματος 
έκδοσης και διάθεσης εισιτηρίων κατά την αγωνιστική 
σεζόν 2015-2016. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 20 Αυγούστου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Ιι1ίρ://νννννν.βί.9ΐ· - β-παϊΙ: ννβόπΐ33ΐβι·.βΙ@οί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02018012008150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































